Hvad er identitetstyveri?

Identitetstyveri dækker både over, at nogen ulovligt tilegner sig en andens personlige oplysninger, og at nogen misbruger de oplysninger til for eksempel at optage lån, købe ting eller chikanere på forskellig vis.

De personlige oplysninger kan være et CPR-nummer, adgangskoder, sundhedsoplysninger eller andre følsomme persondata.

Identitetstyve er alt fra organiserede kriminelle til mennesker helt tæt på ofrene.

Den nyeste undersøgelse om omfanget af identitetstyveri i Danmark er fra 2015. Den viser, at 34.400 danskere blev udsat for identitetstyveri i 2014.

Kilde: borger.dk, Det Kriminalpræventive Råd og Rigspolitiets Nationale Cyber Crime Center (NC3)